ठेले-गुमटी वालों पर कार्रवाई का विरोध
ठेला गुमटी वालों पर कार्रवाई की बजाय उनके व्यवस्थापन की मांग को लेकर कांग्रेसियों ने निगम आयुक्त का बुधवार को घेराव कर दिया। इस दौरान जब आयुक्त ने ठेला-गुमटी वालों की वजह से यातायात बाधित होने की बात कहीं तो शहर कांग्रेस अध्यक्ष जितेन्द्र मुदलियार और निगम नेता प्रतिपक्ष हफीज खान ने तुरंत ठेला-गुमटी वालों को आयुक्त के सामने ही समझाइश दी। फिर कांग्रसियों ने कड़ा रुख अपनाते हुए आयुक्त काे कहा कि इनकी दुकान चले ऐसी जगह व्यवस्थापन करें तभी कार्रवाई करें वरना कांग्रेस उग्र प्रदर्शन करेगी। शहर में ठेला गुमटी लगाकर रोजी-रोटी चलाने वालों पर निगम कार्रवाई कर रहा है। हफीज खान ने कहा कि निगम प्रशासन छोटे ठेला-गुमटी लगाकर अपने परिवार का भरण पोषण करने वालों को खदेड़ रहे हैं तो वे कहां जाएंगे। 20 मिनट तक वादविवाद के बाद आयुक्त ने कांग्रेसियों को आश्वासन दिया। निगम ने जिन लोगों को हटाया है उनका व्यवस्थापन जल्द किया जाएगा। इस अवसर पर दक्षिण ब्लाक कांग्रेस कमेटी अध्यक्ष अशोक पंजवानी, रूबी गरचा, शकील अंसारी, प्रमोद बागड़ी, आसिफ अली, शकील रिजवी मौजूद रहे।
राजनांदगांव। नगर निगम आयुक्त का घेराव कर अपनी मांग रखते कांग्रेसी।
टैक्स देने को तैयार
जितेन्द्र मुदलियार ने आयुक्त से कहा कि अतिक्रमण हटाने के नाम पर गरीब तबके के लोगों जैसे दुकानदार रमेश साहू, नेहरू सेन, गौरी बाई, पप्पू यादव, रजित साहू आदि को बेवजह परेशान कर रही। ये सब 15-16 साल से दुकान चला रहे है। उन्होंने कहा कि जबकि ये सब निगम को टैक्स देने के लिए भी तैयार है। तोड़फोड़ से इन्हें काफी नुकसान होता है।
hin_Deva hin_Deva hin_Deva hin_Deva hin_Deva